CELEX: 62009CA0410
Language: sk
Date: 2011-05-12 00:00:00
Title: Vec C-410/09: Rozsudok Súdneho dvora (druhá komora) z  12. mája 2011 (návrh na začatie prejudiciálneho konania, ktorý podal Sąd Najwyższy — Poľská republika) — Polska Telefonia Cyfrowa sp. z o.o./Prezes Urzędu Komunikacji Elektronicznej (Akt o podmienkach pristúpenia k Európskej únii — Článok 58 — Smernica 2002/21/ES — Usmernenia Komisie — Neuverejnenie v Úradnom vestníku Európskej únie v jazyku členského štátu — Použiteľnosť)

9.7.2011   
            
            
               SK
            
            
               Úradný vestník Európskej únie
            
            
               C 204/7
            
         Rozsudok Súdneho dvora (druhá komora) z 12. mája 2011 (návrh na začatie prejudiciálneho konania, ktorý podal Sąd Najwyższy — Poľská republika) — Polska Telefonia Cyfrowa sp. z o.o./Prezes Urzędu Komunikacji Elektronicznej
   (Vec C-410/09) (1)
   
   (Akt o podmienkach pristúpenia k Európskej únii - Článok 58 - Smernica 2002/21/ES - Usmernenia Komisie - Neuverejnenie v Úradnom vestníku Európskej únie v jazyku členského štátu - Použiteľnosť)
   2011/C 204/13
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobkyňa: Polska Telefonia Cyfrowa sp. z o.o.
   
      Žalovaný: Prezes Urzędu Komunikacji Elektronicznej
   
      Za účasti: Prezes Urzędu Ochrony Konkurencji i Konsumentów
   
      Predmet veci
   
   Návrh na začatie prejudiciálneho konania — Sąd Najwyższy — Výklad článku 58 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 2003, s. 33) — Uverejňovanie právnych aktov v Úradnom vestníku Európskej únie — Uplatňovanie usmernení Komisie neuverejnených v jazyku členského štátu regulačným orgánom tohto štátu
   
      Výrok rozsudku
   
   Článok 58 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a o úpravách zmlúv, na ktorých je založená Európska únia, sa má vykladať v tom zmysle, že nebráni tomu, aby sa národný regulačný orgán mohol odvolávať na usmernenia Komisie pre analýzu trhu a posúdenie významného vplyvu na trh podľa regulačného rámca Spoločenstva pre elektronické komunikačné siete a služby v rozhodnutí, ktorým tento orgán ukladá určité regulačné povinnosti poskytovateľovi elektronických komunikačných služieb, a to bez ohľadu na skutočnosť, že tieto usmernenia neboli uverejnené v Úradnom vestníku Európskej únie v jazyku predmetného členského štátu, hoci tento jazyk je úradným jazykom Únie.
   
      (1)  Ú. v. EÚ C 24, 30.1.2010.